31.10.2022.
HR
Službeni list Europske unije
L 282/139
ODSJEK IV.
PRIPREMLJENI PREHRAMBENI PROIZVODI; PIĆA, ALKOHOLI I OCAT; DUHAN I PRERAĐENI NADOMJESCI DUHANA; PROIZVODI, NEOVISNO SADRŽE LI NIKOTIN ILI NE, NAMIJENJENI ZA UDISANJE BEZ IZGARANJA; OSTALI PROIZVODI KOJI SADRŽE NIKOTIN NAMIJENJENI ZA UNOS NIKOTINA U LJUDSKO TIJELO Napomena 1.
Pod pojmom „peleti” u ovom se odsjeku podrazumijeva proizvode aglomerirane izravno kompresijom ili uz dodatak veziva u količini ne većoj od 3 mas.
%.
POGLAVLJE 16 PROIZVODI OD MESA, RIBA, RAKOVA, MEKUŠACA ILI DRUGIH VODENIH BESKRALJEŽNJAKA, ILI OD KUKACA Napomene 1.
Ovo poglavlje ne obuhvaća meso, mesne klaoničke proizvode, ribe, rakove, mekušce i ostale vodene beskralježnjake, kao ni kukce, pripremljene ili konzervirane postupcima navedenim u poglavljima 2. ili 3., napomeni 6. uz poglavlje 4.
ili u tarifnom broju 0504. 2.
Prehrambene se proizvode razvrstava se u ovo poglavlje ako sadrže više od 20 masenog udjela kobasica, mesa, klaoničkih proizvoda, krvi, kukaca, riba ili rakova, mekušaca ili ostalih vodenih beskralježnjaka, ili bilo koje njihove kombinacije.
Ako sadrži dva ili više prethodno navedena proizvoda, proizvod se razvrstava ga se u odgovarajući tarifni broj poglavlja 16 prema masenom udjelu komponente, odnosno komponenata, koje prevladavaju.
Ove se odredbe ne primjenjuje na punjene proizvode iz tarifnog broja 1902 ili na pripravke iz tarifnog broja 2103 ili 2104.
Za pripravke koji sadrže jetru, odredbe druge rečenice ne primjenjuju se prilikom određivanja podbrojeva unutar tarifnog broja 1601 ili 1602.
Napomene za podbrojeve 1.
Za potrebe podbroja 1602 10, pod pojmom „homogenizirani proizvodi” podrazumijevaju se proizvodi od mesa, mesnih klaoničkih proizvoda, krvi ili kukaca, fino homogenizirani, pripremljeni za pojedinačnu prodaju kao hrana prikladna za dojenčad i malu djecu ili za dijetetske svrhe, u posudama čija neto masa nije veća od 250 g.
Za primjenu ove odredbe ne uzima se u obzir male količine bilo kojih sastojaka dodanih ovim proizvodima za začinjavanje, konzerviranje ili u druge svrhe.
Ovi proizvodi mogu sadržavati malu količinu vidljivih komadića mesa, klaoničkih proizvoda ili kukaca.
Ovaj podbroj ima prednost u odnosu na sve ostale podbrojeve tarifnog broja 1602. 2.
Ribe, rakovi, mekušci i ostali vodeni beskralježnjaci navedeni u podbrojevima tarifnog broja 1604 ili 1605 samo po svojim uobičajenim imenima, predstavljaju iste vrste kao one navedene u poglavlju 3 pod istim imenima.
Dodatne napomene 1.
U smislu podbrojeva 1602 31 11, 1602 32 11, 1602 39 21, 1602 50 10 i 1602 90 61, pod pojmom „toplinski neobrađeni” podrazumijeva se proizvode koji uopće nisu toplinski obrađeni ili su nedovoljno toplinski obrađeni pa nije došlo do koagulacije mesnih bjelančevina u cijelom proizvodu te koji zbog toga, u slučaju podbrojeva 1602 50 10 i 1602 90 61, pokazuju tragove ružičaste tekućine na površini presjeka kada se proizvod prereže na najdebljem dijelu. 2.
U smislu podbrojeva 1602 41 10, 1602 42 10 i 1602 49 11 do 1602 49 15, pod pojmom „njihovi komadi” podrazumijeva se samo obrađeno ili konzervirano meso koje je zbog veličine i značajki odgovarajućeg mišićnog tkiva prepoznatljivo kao dobiveno od butova, lopatica, leđa ili vrata od domaćih svinja.